b'\n_START_ARTICLE_\nHP-35\n_START_PARAGRAPH_\nHP-35 je bil prvi \xc5\xbeepni kalkulator podjetja Hewlett-Packard in prvi znanstveni \xc5\xbeepni kalkulator - kalkulator s transcendentnimi funkcijami (trigonometri\xc4\x8dne in eksponentne funkcije). Kot namizni kalkulatorji HP tistega \xc4\x8dasa je uporabljal obrnjeni poljski zapis (RPN). Podjetje ga je izdelalo leta 1972. Kalkulator je zaklju\xc4\x8dil dobo in\xc5\xbeenirske rabe logaritemskih ra\xc4\x8dunal._NEWLINE_Raziskave tedanjega trga so pokazale da ni zanimanja za kalkulatorje \xc5\xbeepne velikosti. Vendar je soustanovitelj podjetja HP Bill Hewlett za\xc4\x8del z razvojem kalkulatorja sraj\xc4\x8dne velikosti HP-9100. Pokazalo se je da so bile raziskave trga napa\xc4\x8dne. Naro\xc4\x8dila v prvih mesecih so prekora\xc4\x8dila pri\xc4\x8dakovanja HP za celotni trg. Pred HP-35 so bile edino prakti\xc4\x8dno prenosljive naprave za ra\xc4\x8dunanje trigonometri\xc4\x8dnih in eksponentnih funkcij logaritemska ra\xc4\x8dunala. Tedanji \xc5\xbeepni ra\xc4\x8dunalniki so imeli le \xc5\xa1tiri funkcije: se\xc5\xa1tevanje, od\xc5\xa1tevanje, mno\xc5\xbeenje in deljenje. Izvirno se je imenoval preprosto \xc2\xbbKalkulator\xc2\xab, vendar je Hewlett predlagal ime HP-35, ker je imel 35 tipk._NEWLINE_12. julija 2007 je HP objavilo izdajo spominskega kalkulatorja HP 35s ob 35. letnici izvirnega HP-35.\n_START_SECTION_\nZna\xc4\x8dilnosti\n_START_PARAGRAPH_\nProdajna cena je bila 395 $. Izdelovali so ga do leta 1975._NEWLINE_Imel je 35 tipk in 12 mestni prikazovalnik \xc5\xa1tevil z rde\xc4\x8dimi svetle\xc4\x8dimi diodami (LED). Uporabljal je tradicionalni teko\xc4\x8di deseti\xc5\xa1ki zaslon za \xc5\xa1tevila, ki se je samodejno preklopil v znanstveni zapis za ve\xc4\x8dja \xc5\xa1tevila. Zaslon je lahko prikazoval 10 \xc5\xa1tevk \xc5\xa1tevila, njegov predznak, decimalno piko, dve \xc5\xa1tevki za eksponent in njegov predznak. Zaslon je bil tedaj brez primere, saj je lahko na enkrat prikazoval le en odsek LED in ne celotno \xc5\xa1tevilko, saj so z raziskavami pri HP dognali da \xc4\x8dlove\xc5\xa1ko oko pri isti mo\xc4\x8di la\xc5\xbeje zaznava \xc5\xa1tevila._NEWLINE_Kalkulator je imel tri NiCd baterije velikosti \xc2\xbbAA\xc2\xab, ki so bile name\xc5\xa1\xc4\x8dene v izmenljivem tovarni\xc5\xa1kem baterijskem vlo\xc5\xbeku. Nadomestni baterijski vlo\xc5\xbeki niso ve\xc4\x8d na voljo, tako da morajo delujo\xc4\x8di HP-35 uporabljati napajalnike ali pa morajo uporabniki iz razpolo\xc5\xbeljivih baterij sami izdelati baterijske vlo\xc5\xbeke. Na razpolago je bil zunanji baterijski polnilec, tako da so lahko kalkulatorji delovali prek polnilca, z name\xc5\xa1\xc4\x8denimi baterijami ali brez._NEWLINE_Kalkulator je bil zgrajen okrog serijskega (enobitnega) procesorskega sistemskega nabora, ki je procesiral 56-bitna \xc5\xa1tevila s plavajo\xc4\x8do vejico, ki so predstavljala 14-mestna dvoji\xc5\xa1ka kodirana deseti\xc5\xa1ka \xc5\xa1tevila (BCD).'